રાજકોટમાં ભારતીય સ્પિનર્સને ફક્ત નવ વિકેટ મળી હતી, જ્યારે ઈંગ્લેન્ડના બેટ્સમેનોએ ચાર સદી ફટકારી હતી. ત્યાર બાદ સારી વિકેટ પર વિકેટ ઝડપવાની અાર. અશ્વિનની ક્ષમતાઓ પર સવાલો ઊઠ્યા હતા. અશ્વિન પહેલી ટેસ્ટમાં ફક્ત ત્રણ જ વિકેટ ઝડપી શક્યો હતો. હવે વિશાખાપટ્ટનમમાં પહેલી વાર ટેસ્ટ મેચ રમાઈ રહી છે. અહીંની વિકેટ પણ સ્પિનર્સને ભરપૂર અનુકૂળ બનાવવામાં આવી છે એટલે ફરી એક વાર બધાની નજર ભારતીય સ્પિનર્સ પર રહેશે. આજે ભારતીય ટીમમાં અશ્વિન અને જાડેજાની સાથે ઓફ સ્પિનર જયંત યાદવ ટેસ્ટ ક્રિકેટમાં પદાર્પણ કરી રહ્યો છે.